מירון מינסטר

מירון מינסטר (נולד ב-14 במאי 1965) הוא מוזיקאי, מלחין, מעבד וזמר ישראלי.

== ביוגרפיה ==
מינסטר נולד בפתח תקווה. למד בתיכון "תלמה ילין" במגמת המוזיקה<ref name=":0" /> .

== קריירה מקצועית ==
בשנים 1983–1986 שירת בצה"ל כקלידן בלהקת פיקוד המרכז, הלחין את השיר "זרום ירדן" עבור תוכניתה "בשערייך יריחו"<ref></ref> ועיבד שירים לתוכנית הבאה.

לאחר שחרורו הלחין שירים לזמרים שונים. הוא הלחין לנורית גלרון שני שירים לאלבום "משהו בלבבה" (1987) – "נפרדנו כך" (היטב היטב חרה לי) למילים של לאה גולדברג ו"קשר השתיקה" (אמא ובן) למילים של גלרון עצמה. השירים זכו להערכה רבה. לצמד הטרי אורנה ומשה דץ הלחין את שיר הנושא לאלבום הבכורה שלהם "באותה המיטה" למילים של חני ליבנה ואת השיר "עד שתגיע" למילים של עדנה פלג.

בסוף שנות ה-80 היה חבר בצוות הזמרים של תוכנית הטלוויזיה "שירים ומשהו" שהנחה דודו אלהרר, ובניהולו מוזיקלי של יוריק בן דוד<ref></ref><ref name=":0"></ref>.

ב-1991 הקליטה אילנית את השיר "ספרי לעולם" אותו כתב למילותיה של חמוטל בן זאב<ref></ref>.

לקדם אירוויזיון 1989 הלחין ועיבד את השיר "מביט מהצד" למילותיו של אבי דור. דור ביצע את השיר בליווי קולי של להקת "שם זמני" (הוקמה לצורך השיר ותו לא) שבה היו חברים משה בן-בסט, איציק אזולאי, ירונה הראל ומינסטר עצמו, שגם ניגן בפסנתר. השיר בוצע חלקית בא-קפלה בסגנון דו-וופ עם הרמוניות קוליות ברוח השיר "The Longest Time" של בילי ג'ואל. "מביט מהצד" הגיע למקום השביעי בתחרות וזכור במיוחד בזכות הסיום שבו התיישבו המבצעים על הספסל, יישרו את רגליהם וחשפו את שם השיר על סוליות נעליהם<ref name=":0" />.

לקדם אירוויזיון 1992 הלחין שני שירים למילים שכתבו מבצעיהם: הראשון היה שיתוף פעולה נוסף עם אבי דור – מינסטר הלחין ועיבד עבורו את השיר "טווידילדי" (מקום 10); השני עם עירית ענבי עבורה הלחין ועיבד את השיר "השד הקטן שלי" (מקום 5).

ב-1993 הוציא מינסטר אלבום סולו ראשון (והיחיד נכון ל-2011) בשם "מדינה חמה". האלבום לא זכה להצלחה מרובה, אולם שיר הנושא (המוכר מהפזמון: "וככל שפחות שמחים כך יותר חוגגים") הושמע רבות ברדיו, הגיע למקום ה-25 במצעד הפזמונים השנתי תשנ"ג ברשת ג' ולימים נכלל באוסף "גדלנו יחד" בעריכת יואב קוטנר.

ב-2020 כתב שיר לימי הקורונה<ref name=":1" />. במקביל ובהתאם למגבלות השעה, עיבד וערך קליפים עם חבורות הזמר שלו ולכבוד הפסטיגל דרך אמצעי המדיה<ref name=":2" />. קליפ "שמיים" של חבורת הזמר "כחול ירוק"<ref></ref>, "שבט אחים ואחיות" חבורת הזמר הקול זורם<ref></ref>.

ב-2022 עיבד וביצע משירי מרטין מוסקוביץ: אל תעזביני<ref></ref>, שפת הים<ref></ref>, רומנטיקה<ref></ref>, בואי נדבר אהבה<ref name=":3" />, לילי<ref></ref>, עופר אל תפיל את המוצץ<ref></ref> באותה שנה הוציא אלבום "שירים שהיו במגירה" בהם: כלום על עצמי<ref></ref>, עוד<ref></ref>, איתך<ref name=":5"></ref>, חלומות אבודים<ref></ref>, רק הזמן יגלה<ref></ref>, לברוח לשכוח<ref></ref>, מבפנים<ref></ref>, מחפש<ref></ref>, אז<ref></ref>.

== הפקות לילדים ==
לאחר צאת אלבומו פנה מינסטר לקהל הילדים, בו עבד שנים רבות. הוא עיבד את השירים בקלטות הילדים "מי שטוב לו ושמח כף ימחא" (שירי משחק של דתיה בן דור) בכיכובם של דפנה ארמוני, רמי ברוך, סער בן יוסף, אלינור אהרון ודדי זהר ו"סבתא בישלה דייסה", בכיכובם של ליא קניג, אלברט כהן, עינת ארליך, אלינור אהרון, משה בן-בסט ואילן ליבוביץ' כאשר העבודה בהפקה זו סללה את דרכו לשיתוף פעולה רב שנים עם הבמאי חנוך רוזן.

=== מחזות זמר לילדים ===

==== ספר הג'ונגל ====
מינסטר הלחין ועיבד את המוזיקה למחזמר המקורי "ספר הג'ונגל" למילים של אפרים סידון. המחזמר הועלה לראשונה בחנוכה 1996 בכיכובם של תום אבני (אז עדיין ילד אלמוני למדי) בתפקיד מוגלי, ששי קשת בתפקיד בגירה הפנתר וטוביה צפיר בתפקיד באלו הדוב. המחזמר הצליח מאוד בקרב הקהל והמבקרים ובסוף אותה שנה זכה בפרס התיאטרון כ"מחזמר השנה".

ב-1998 שב מינסטר להלחין מחזמר לילדים, גם הפעם למילותיו של אפרים סידון – "מעלה קרחות" בבימויה של ציפי פינס בתיאטרון לילדים ולנוער וניהל מוזיקלית את המופע לילדים "מותק, הילדות התחברו", בכיכובן של ציפי שביט וחני נחמיאס, ואת שתי קלטות הווידאו של "טמבולינה והפיסטוקים" (בכיכובם של ציפי שביט, אורי הוכמן, מירב גרובר, צופית גרנט וליאור כלפון).

ב-2002 ניגן והפיק את המוזיקה לפרויקט האנימציה לילדים "סרטים מהספרים" (או בשמו המשני: "שמוליקיפוד") ואף כתב את המוזיקה לשיר הנושא, למילים של ציפי שחרור. באותה שנה הלחין וניהל מוזיקלית את המחזמר "צי.פי חברה מכוכב אחר" בכיכובה של ציפי שביט.

ב-2004 הלחין וניהל מוזיקלית את מחזות הזמר "האסופית", ו"מאמא מיה!".

=== הפסטיגלים ===
שיתוף הפעולה בין חנוך רוזן כבמאי למינסטר כמנהל מוזיקלי המשיך בפסטיגלים בשנים 1997, 1999, 2000, 2001, 2005 ו-2006. הלחן הזכור ביותר מאותה התקופה הוא של מינסטר לשיר "זה לא כל כך פשוט להיות כאן ילד", שהועלה בפסטיגל 1997, בוצע על ידי כל המשתתפים במופע והפך למעין המנון תקווה עבור הילדים ואף חודש בשנת 2020.

=== 2022 ===
עיבוד מוזיקלי לשיר הפעלה של נטע אלגרנטי - תיאטרון צליל - "נגלגל"<ref></ref>.

בפברואר 2022 הלחין ושר למילותיה של ג'ודי ברודר את השיר "עיני ספיר" לזכרה של הילדה ספיר אברהם ז"ל שנפטרה בגיל 6,<ref></ref>.

== מופעים למבוגרים ==
* בשנת 2000, הלחין מינסטר את המוזיקה למחזמר "משה" שכתב דודו טופז וביים משה קפטן. המחזמר הועלה על ידי תלמידי בית צבי בתיאטרון היהלום ברמת גן, זכה לביקורות קשות וירד לאחר כ-30 הצגות.
* בשנת 2005, הלחין את המוזיקה למופע המצליח "ספונג'ה בעיר הגדולה" בהשתתפות עירית ענבי, חני נחמיאס וציפי שביט.
* ב-2011, כתב את המוזיקה למופע ההמשך, "קצרות ולעניין".
* ב-2021, מנהל מוזיקלי לערב זיכרון בסלון - ראש העין, עם חבורות הזמר שבניהולו.
* 2021 מנהל מוזיקלי של "הברנרון" בערב לזכרו של יגאל בשן<ref></ref>

== ניהול חבורות זמר למבוגרים ==
* "כחול ירוק", חוף כרמל
* "הקול זורם", חברת החשמל
* "צלילי הקשת", ראש העין
* "צעירי ראש העין"
* "הקול יחסי", ירושלים
* "הברנרון" מועצה אזורית ברנר<ref></ref>

== מיצירתו ==
שירים שהולחנו עי מינסטר<ref></ref>

=== שירים ומופעים ===
2022 "שירים שהיו במגירה" - אלבום<ref name=":5" />

2022 עיבוד וביצוע משירי מרטין מוסקוביץ: "רומנטיקה"<ref name=":4"></ref><ref name=":4" />, "בואי נדבר אהבה"<ref name=":3"></ref>

2022 מילים וביצוע לשיר "איתך"<ref name=":0" />

2021 ערב שירי יגאל בשן, להקת כחול ירוק חוף כרמל<ref></ref>

2020, ספטמבר, "קורונה"<ref name=":1"></ref>

2020, מאי, סינגל חדש "להיות כאן ילד", המוקדש לילד הראשון שמסיים את דרכו במקהלת משאלות, דרור יריחובר, מקבוצת המייסדים של להקת הילדים המצליחה, שהגיע

לגיל 14 (סינגלים)<ref></ref>

2020 פסטיגל מקוון, עקב מגפת הקורונה - הולכים לפסטיגל<ref name=":2"></ref>, זה לא כל כך פשוט להיות כאן ילד<ref></ref>

2017 "הקול זורם", חברת החשמל<ref></ref>

2017 שרים עם חברים משירי ישראל גוריון<ref></ref>

2016 מופע שלישיות, צלילי הקשת ראש העין <ref></ref>

2016 שיר הנושא של צעצוע של פסטיגל<ref></ref> בביצוע צביקה הדר ומיכל ינאי

2012 רוי בוי: לטבע נולד שיר "רוי בוי" (לחן)<ref></ref>

2012 גיבורי האור 2 - משימה בחלל, לחן לשיר "רוי בוי"

2012 בג'ונגל של רוי בוי, שיר פתיחה (לחן ועיבוד)

2006 פסטיגל גיבורי הממלכה האבודה

2005 פסטיגל גיבורי על, ניהול מוזיקלי

2004 האסופית - המחזמר, לחנים לשירים וניהול מוזיקלי

2004 מאמא מיה, לחנים לשירים ועיבוד מוזיקלי

2002 צי.פי חברה מכוכב אחר, לחנים לשירים וניהול מוזיקלי

2001 פלאנובלה של פסטיגל, ניהול מוזיקלי

2000 צעצוע של פסטיגל

1999 פסטיגל 99, שיר המילניום<ref></ref> הלחין יחד עם ירון בכר

1998 מותק הילדות בשבת, שיר פתיחה (לחן)

1997 פסטיגל 97 - כי העולם שייך לילדים!

1996 ספר הג'ונגל, לחנים לשיריהמחזמר

1995 סבתא בישלה דייסה

1994 מי שטוב לו ושמח כף ימחא - שירי משחק

1993 אלבום "מדינה חמה" c.d<ref></ref>

1991 שירים קטנים 5, ניהול מוזיקלי

1991 שירים קטנים 4, ניהול מוזיקלי

1991 שירים קטנים 3, ניהול מוזיקלי

1991 שירים קטנים 2, ניהול מוזיקלי

1990 שירים קטנים, ניהול מוזיקלי

== חיים אישיים ==
נשוי למיכל, שחקנית ויוצרת "בובה של תיאטרון", ולהם שלושה ילדים. מתגורר בפתח תקווה<ref></ref>.

==קישורים חיצוניים==

* 
* [https://youtu.be/1MrJfXPF39w השיר "מדינה חמה" (וככל שפחות שמחים כך יותר חוגגים)], דף האומן ביוטיוב

==הערות שוליים==

קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מוזיקאים ישראלים
קטגוריה:מתמודדי קדם-האירוויזיון
קטגוריה:בוגרי תלמה ילין
קטגוריה:חברי להקת פיקוד המרכז
קטגוריה:ישראלים שנולדו ב-1965